{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":9,"n_cols":6,"rows_kept":9,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnošću u vezi s Nacrtom prijedloga Pravilnika o provođenju postupaka jednostavne nabave"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"IVAN ŠPRAJC","Upravno vijeće Hrvatske agencije za nadzor financijskih usluga, na temelju članka 15. stavka 2. Zakona o javnoj nabavi („Narodne novine“ br. 120/16. i 114/22.), članka 17. stavka 2. točke 3. u svezi s člankom 24. stavak 1. točka 7. Statuta Hrvatske agencije za nadzor financijskih usluga („Narodne novine“, br. 53/12.), na sjednici održanoj ________ 2025. donijelo je ,\nČlanak 4.","St. 4. je također ispod potrebne razine. Sukob interesa kao institut je toliko povezan s načelima postupka javne nabave da je nemoguće zamisliti njegovu primjenu \"na odgovarajući način\".  Prevencija sukoba interesa se primjenjuje kao u ZJN-u ili se stvaraju nova pravila koja vrijede isključivo u području primjene nekog općeg akta ali primjena nekog zakonskog instituta \"na odgovarajući način\" kao u ovom slučaju je praktično nemoguća.","Primljeno na znanje","Sukob interesa u javnoj nabavi reguliran je člancima 75-80. Zakona o javnoj nabavi (\"Narodne novine\", br. 120/16 i 114/22, dalje u tekstu: ZJN 2016). Smisao odredbe članka 4. stavka 4. Pravilnika je jasno upućivanje na odgovarajuću primjenu citiranih zakonskih odredbi o sukobu interesa u javnoj nabavi i na postupke jednostavne nabave u odnosu na obveze povezane s članovima stručnog povjerenstva, a budući da predmetni Pravilnik regulira upravo provođenje postupka jednostavne nabave. Sprječavanje sukoba interesa nesporno je povezano s načelima javne nabave, međutim per se ne predstavlja načelo javne nabave iz članka 4. ZJN 2016, odnosno članka 1. stavka 2. Pravilnika."]
[2,"IVAN ŠPRAJC","Upravno vijeće Hrvatske agencije za nadzor financijskih usluga, na temelju članka 15. stavka 2. Zakona o javnoj nabavi („Narodne novine“ br. 120/16. i 114/22.), članka 17. stavka 2. točke 3. u svezi s člankom 24. stavak 1. točka 7. Statuta Hrvatske agencije za nadzor financijskih usluga („Narodne novine“, br. 53/12.), na sjednici održanoj ________ 2025. donijelo je ,\nČlanak 4.","Posve je nejasna svrha odredbe st. 3. ovog članka kao i smislene veze s drugim odredbama ovog članka odnosno samog općeg akta. Dovoljno je ukazati na situaciju u kojoj neki od članova povjerenstva završi na bolovanju a nema zamjenika (što nije predviđeno ovom odredbom). Po izričitoj odredbi st. 3. njegov dio postupka bez nove odluke ne smije obavljati niti jedna druga osoba što logično pretpostavlja novu odluku o zaduženju i odgovornosti nove osobe u istom postupku. Dakle, nepotrebno se birokratizira postupak koji bi zaista trebao biti jednostavniji (\"jednostavna nabava\") i manje birokratiziran od postupka nabave koja se obavlja prema ZJN-u. Ovdje se ide u suprotnost na način da se postupak usložnjava na višoj razini nego je to slučaj sa zakonskom nabavom.","Primljeno na znanje","Prema članku 3. stavku 1. Pravilnika Stručno povjerenstvo priprema i provodi postupak jednostavne nabave te prati izvršenje nabave. Dakle, postupak nabave ima tri faze: pripremu, provedbu i izvršenje nabave. Smisao navedene odredbe članka 4. stavka 3. je jasno razgraničiti uloge pojedinih članova, prvenstveno s aspekta razdvojenosti funkcija. Naručitelj  između ostaloga slijedi praksu da osobe koje su sudjelovale u postupku pregleda i ocjene ponuda ne smiju biti osobe koje prate kontrolu provedbe/izvršenja ugovora. Takvu obvezu između ostalog propisuje i Uredba o sastavljanju i predaji izjave o fiskalnoj odgovornosti i izvještaja o primjeni fiskalnih pravila, u svojem upitniku (pitanje 22. Upitnika)."]
[3,"IVAN ŠPRAJC","Način i rok dostave ponuda ,\nČlanak 7.","Uz odredbu st. 7. se mora uočiti kako \"slučaj žurnosti\" nije ni na koji način indiciran niti objašnjen (primjerice, utjecaj ponašanja samog naručitelja na postojanje žurnosti kao kontraindikacija), a ocjena Stručnog povjerenstva nije ni na koji način objektivizirana ili uvjetovana jasnim i transparentnim kriterijima. Ako je to bila namjera ove odredbe - onda je bez sumnje na dobrom putu da je i ostvari.","Primljeno na znanje","Člankom 14. Pravilnika propisano je da se na pitanja koja nisu uređena ovim Pravilnikom na odgovarajući način primjenjuju odredbe propisa  kojim se uređuje područje javne nabave. Žurnost je odredbom članka 131. ZJN 2016 zapravo definirana kao događaj izvan kontrole Naručitelja, a koji se nije mogao predvidjeti niti je uzrokovan njjegovim ponašanjem. Naručitelj smatra kako nije potrebno u predmetni Pravilnik prenositi  sve primjenjive definicije i odredbe iz ZJN 2016. Smisao odredbe članka 7. stavka 7. nije relativizirati žurnost i/ili rokove, a najmanje dovesti u pitanje transparentnost kao načela, već imati rješenje za iznimne situacije koje se mogu pojaviti kao što je to bio slučaj kod nabave robe kod situacije uzrokovane pandemijom COVID-19 virusa."]
[4,"IVAN ŠPRAJC","Način i rok dostave ponuda ,\nČlanak 7.","Koliko je sukladno odredbi čl. 15, st. 2. ZJN-a koja govori o \"mogućnosti primjene elektroničkih sredstava komunikacije\" propisivanje zatvorenih kuverti, sadržaja natpisa na kuvertama i impliciranje slanja klasičnih poštanskih pošiljaka (na šalterima)? Ostavljam tvorcu ove odredbe da razmisli o uočenoj kontradikciji. Ili se zapravo radi o nemogućnosti HANFA-e da posluje e-putem što onda treba jasno i otvoreno kazati.","Primljeno na znanje","Pravilnik u članku 7. stavcima 2. i 3. određuje da se ponuda može dostaviti  elektroničkim putem, dok stavak 3. propisuje mogućnost da se Pozivom propiše da se ponude dostavljaju i u zatvorenim omotnicama u pisarnicu Naručitelja. Dakle, ponude je moguće dostaviti elektroničkim putem ili u zatvorenoj omotnici, a način dostave određuje se u samom Pozivu za dostavu ponuda."]
[5,"IVAN ŠPRAJC","Pregled i ocjena ponuda ,\nČlanak 10.","Nije jasno, a ne postoji niti odgovarajuća odredba primjenjiva iz supsidijarnih propisa, kako je situacija iz st. 6. ovog članka spojiva sa situacijom iz st. 2. ovog članka. Drugačije rečeno, kada u situaciji iz st. 2. ovog članka prestaje tajnost postupanja?","Primljeno na znanje","Naručiteljevo određivanje tajnosti postupka pregleda i ocjene ponuda do donošenja odluke Naručitelja iz članka 6. stavka 6. Pravilnika zapravo nije ništa drugačije od određenja iz članka 310. ZJN 2016."]
[6,"IVAN ŠPRAJC","Završne i prijelazne odredbe,\nČlanak 14.","Nejasan je sadržaj stavka 1. ovog članka. Na koje se točno propise misli? U pojam propisa spadaju i zakoni. Ako se misli samo na podzakonske opće akte onda to jasno treba napisati. Osim toga, primjena \"na odgovarajući način\" nije dovoljno konkretizirana. Na primjeru to izgleda ovako; kako će donositelj ovog akta i budući naručitelj u postupcima jednostavne nabave na odgovarajući način primijeniti institut izuzetno niske ponude u postupcima jednostavne nabave? Isključivo će primijeniti podzakonske akte - onda to nema smisla jer je ZJN (Zakon o javnoj nabavi) ključan za primjenu i određenje ovog instituta. Primijenit će i ZJN? Onda je potpuno suvišno imati regulativu o jednostavnoj nabavi jer se ionako primjenjuju propisi koji i inače reguliraju javnu nabavu. Ovo je samo jedan primjer a ima ih bezbroj. Sve ukazuje na to da je regulacija jednostavne nabave na način koji je izabrao predlagatelj zapravo nedostatna i da je treba smisleno i sustavno dopuniti.","Primljeno na znanje","Korištenje formulacije \"na odgovarajući način primjenjuju se odredbe\" itd. uobičajena je formulacija u nomotehnici kod upućivanja na druge propise. Primjerice upravo članak 313. ZJN 2016 propisuje upućivanje na odredbe zakona kojim se uređuju obvezni odnosi. Pojam \"Propis\" obuhvaća opće pravne akte, prvenstveno zakon te podzakonske akte donosene na temelju zakona. Dovoljna je konkretizacija da se radi o propisima kojima se uređuje područje javne nabave. ZJN 2016 u svom tekstu propisuje obvezu donošenja određenih podzakonskih akata kojima se detaljnije reguliraju određena prava i obveze."]